[image: image1.png]M\ Generalitat
). de Catalunya






ACORD 158/2006, DE 12 DE MAIG, DEL PLE DEL CONSELL DE L’AUDIOVISUAL DE CATALUNYA

Expedient núm. 3/A/2006. Autorització prèvia de negoci jurídic sol·licitat per la societat Produccions Alt Empordà TV, SLU.

1. Antecedents

1. El 20 de febrer de 2006, es va rebre en aquest Consell de l’Audiovisual de Catalunya la documentació tramesa per la Direcció General de Mitjans i Serveis de Difusió Audiovisuals de la Generalitat relativa a la sol·licitud d’autorització administrativa de negoci jurídic de la societat Produccions  Alt Empordà TV, SLU. 

2. El 14 de març de 2006 el Consell de l’Audiovisual Catalunya va comunicar (registre de sortida 433/2006) a la societat sol·licitant que arran de l’entrada en vigor, el 3 de gener de 2006, de la Llei 22/2005, de 29 de desembre, de la comunicació audiovisual de Catalunya i d’acord amb l’article 41 i la lletra b de l’apartat 1 de la disposició transitòria cinquena de l’esmentada Llei, aquest Consell ha esdevingut l’òrgan competent per a la tramitació i resolució de l’expedient.

2. Fonaments de dret

a. Competència del Consell de l’Audiovisual de Catalunya

1. El Ple del Consell de l’Audiovisual de Catalunya en la sessió de 8 de març de 2006, va provar mitjançant l’Acord 78/2006 que: «Cal dir, d’entrada, que la major part del règim jurídic de la prestació de serveis de comunicació audiovisual —excepció feta d’aquells reduïts supòsits en què el desenvolupament infralegal esdevé imprescindible— resulta directament aplicable amb l’entrada en vigor de la Llei de la comunicació audiovisual de Catalunya. Així, és clar que la normativa prevista en relació a matèries com ara la garantia del pluralisme i el control de les concentracions, el règim d’autorització dels negocis jurídics que afecten l’operador, o bé les disposicions relatives a continguts audiovisuals, és aplicable des del propi moment d’entrada en vigor de la Llei, i de fet ha estat ja objecte d’aplicació, en alguns aspectes, per part del Consell al llarg d’aquests primers mesos de vigència»

En aquest sentit, el Consell de l’Audiovisual de Catalunya de conformitat amb el que estableix l’article 41 i la lletra b de l’apartat 1 de la disposició transitòria cinquena de la Llei 22/2005, de 29 de desembre, de la comunicació audiovisual de Catalunya esdevé l’òrgan competent per a la tramitació i resolució de l’expedient.

b. Descripció de l’operació objecte d’autorització administrativa

1. El 5 de novembre de 2003 va ser atorgada autorització administrativa general a la societat Produccions Alt Empordà TV, SLU per l’ exercici de l’activitat de difusió de televisió local per ones terrestres.

2. Produccions Alt Empordà TV, SL, conforme a l’expedient de transmissió de participacions socials i augment de capital autoritzat pel Govern de la Generalitat de Catalunya, segons informe preceptiu i vinculant d’aquest Consell (Expedient núm. 5/A/2005), és una societat limitada amb un capital social de 1.558.592€ dividit en 97.412 participacions de valor nominal 16 € cadascuna. L’estructura del capital de Produccions Alt Empordà TV, SL és la següent: el Sr. [...], titular del 0’0441%, el Sr. [...], titular del 0’0257%, el Sr. [...], titular del 0’0061%, el Sr. [...], titular del 0’0021% i la societat Pyatsot, SLU titular del 99’922%.
 

3. Les operacions de compravenda de les participacions de la societat Produccions Alt Empordà TV, SL objecte d’aquesta autorització administrativa són les següents:

- Mitjançant escriptura notarial atorgada el dia 8 d’octubre de 2004, atorgada davant el notari de [...],, Sr. [...], amb número de protocol [...], el Sr. [...], va vendre a la societat Pyatsot, SL, 43 participacions de la societat Produccions Alt Empordà TV SL, números 181 a 190, ambdós inclosos, 52.908 a 52.919 ambdós inclosos i 97.380 a 97.400 ambdós inclosos. 

 

- Mitjançant escriptura notarial atorgada davant del Notari de [...], Sr. [...], en data 27 de juny de 2005, amb número de protocol [...], el Sr. [...], va vendre a la societat Pyasot, SL, 2 participacions socials de la societat Produccions Alt Empordà TV, SL, números 200 i 52.930.

 

- Mitjançant escriptura notarial atorgada davant del Notari de [...], Sr. [...], en data 1 de juliol de 2005, amb número de protocol [...], el Sr. [...] va vendre a la societat Pyasot, SL, 6 participacions socials de la societat Produccions Alt Empordà TV, SL, números 197 a 199, ambdós inclosos.

 

- Mitjançant escriptura notarial atorgada davant del Notari de [...], Sr. [...], en data 7 d’octubre de 2005, amb número de protocol 4155, el Sr. [...], va vendre a la societat Pyasot, SL, 25 participacions socials de la societat, números 191 a 196 ambdós inclosos, 52920 al 52926 ambdós inclosos i 97401 al 97412 ambdós inclosos. 

 

Amb les operacions relacionades la societat Pyatsot, SL va adquirir el 100% de les participacions socials de la societat Produccions Alt Empordà TV, SLU, convertint-se aquesta amb una societat unipersonal. Per tant, Pyatsot, SLU controla l’esmentada societat, però no s’ha produït un canvi de control ja que abans de les operacions per les que es demana autorització ja ostentava 99’922% del capital social de la mateixa.

 

L’esmentada societat no té, segons la declaració aportada per l’administrador de la societat Produccions Alt Empordà TV, SLU, cap participació en el capital social d’altres societats o empreses que prestin serveis de televisió. No es dedueix de la documentació aportada que existeixin pactes que afectin a l’emissió de vots, ni vots ni representació en els òrgans d’administració d’altres s empreses audiovisuals. Tampoc es dedueix que tingui cap participació en els capitals social d’altes societats o empreses que intervinguin en mercats vinculats a la prestació de serveis de comunicació audiovisual.

 

Analitzades les operacions descrites i la seva incidència en relació al pluralisme i control de concentracions en la comunicació audiovisual, d’acord amb el nou règim jurídic establert per la Llei de comunicació audiovisual de Catalunya: es conclou que mitjançant aquestes operacions no es produeix, segons el que estableix l’ apartat 1 de l’ article 43 de la Llei 22/2005, una posició d’influència dominant.

 

Per tot l’exposat, el Ple del Consell de Audiovisual de Catalunya adopta els següents:

ACORDS
1. Autoritzar, als efectes d’allò que disposa l’article 41 de la llei 22/2005, de 29 de desembre, de la comunicació audiovisual de Catalunya, el negoci jurídic sol·licitat per la societat Produccions Alt Empordà TV, SLU, d’acord amb el fonament segon exposat.

2. Notificar aquest Acord a la societat Produccions Alt Empordà TV, SLU.

Barcelona, 12 de maig de 2006.

Josep M. Carbonell i Abelló


Antoni Bayona Rocamora

President





Conseller secretari

